
РЕПУБЛИКА СРБИЈА

ПРИВРЕМЕНИ ОРГАН ГРАДА ЛЕСКОВЦА
Датум: 29.1.2024. године
Лесковац
ЈАВНИ ПОЗИВ ЗА УЧЕШЋЕ У ЈАВНОЈ РАСПРАВИ

О НАЦРТУ ПРОГРАМА ЕНЕРГЕТСКЕ ЕФИКАСНОСТИ 

ГРАДА ЛЕСКОВЦА ЗА ПЕРИОД  2024 -2026.  

СА ПЛАНОМ ЕНЕРГЕТСКЕ ЕФИКАСНОСТИ ЗА 2024. ГОДИНУ
На основу Одлуке о спровођењу јавне расправе о  Нацрту Програма енергетске ефикасности Града Лесковца за период 2024 -2026. са Планом енергетске ефикасности за 2024.годину., бр. 060-2/24- I од 23. јанура 2024 године, Привремни орган града Лесковца, позива грађане, стручну јавност, привреднике, представнике удружења грађана, представнике органа локалне самоуправе града Лесковца, представнике јавних, јавно комуналних предузећа, установа чији је оснивач град Лесковац, средстава јавног информисања као и остале заинтересоване субјекте  да учествују у јавној расправи о Нацрту Програма енергетске ефикасности Града Лесковца за период 2024 -2026. са Планом енергетске ефикасности за 2024.годину.

Јавна расправа о Нацрту Програма енергетске ефикасности спровешће се у периоду од 29.1.2024. до 19.2.2024. године. 

Текст Нацрта Програма енергетске ефикасности Града Лесковца за период 2024 -2026. са Планом енергетске ефикасности за 2024.годину., објављује се на интернет страници Града Лесковца www.gradleskovac.org
Учесници у јавној расправи могу своје предлоге, сугестије, иницијативе и коментаре доставити Градској управи града Лесковца-Одељењу за друштвене делатности и локални развој путем електронске поште на e-mail адресу: drustvene.delatnosti@gradleskovac.org , или путем поште на адресу Градска управа града Лесковца - Одељење за друштвене делатности и локални развој, ул. Трг револуције 45, Лесковац, са назнаком: „За јавну расправу о Нацрту Програма енергетске ефикасности Града Лесковца за период 2024 -2026. са Планом енергетске ефикасности за 2024.годину. закључно са 19.2.2024. године. 

Предлоге, сугестије и коментаре доставити на посебном обрасцу који је доступан на интернет страници Града Лесковца www.gradleskovac.org
Градска управа града Лесковца – Одељење за друштвене делатности и локални развој – Oдсек за енергетску ефикасност је надлежна за давање информација у вези са областима на коју се односи предложени Нацрт Програма енергетске ефикасности Града Лесковца за период 2024 -2026. са Планом енергетске ефикасности за 2024.годину. 
Отворени састанак представника надлежних органа Града, односно јавних служби са заинтересованим грађанима, привредницима, представницима удружења грађана и средстава јавног информисања ће се одржати у сали Скупштине града Лесковца, ул. Пана Ђукића 9-11, Лесковац,  14.2.2024. године са почетком у 12:00 часова.
Нацрт Програма енергетске ефикасности Града Лесковца за период 2024 -2026. са Планом енергетске ефикасности за 2024.годину. и образац/упитник за додатне предлоге и сугестије о Нацрту Програма енергетске ефикасности, можете преузети на страници: www.gradleskovac.org


По окончању јавне расправе Градска управа града Лесковца – Одељење за друштвене делатности и локални развој ће анализирати све примедбе, предлоге и сугестије из јавне расправе и на основу тога сачинити извештај о спроведеној јавној расправи и исти објавити на интернет страници града Лесковца.
